มีประจำเดือนรอบล่าสุด วันที่30มกรา ถึง 3กุมภา มีเพศสัมพันธ์ป้องกันด้วยถุงยางอนามัยทุกครั้ง ล่าสุดวันที่2มีนาแล้วประจำเดือนยังไม่มา มีอาการปวดท้อง แน่นท้อง ปวดประจำเดือนแต่ไม่มีประจำเดือน ท้องอืดแน่นท้อง มีตกขาวปกติ แบบนี้มีสิทธิ์จะท้องมั้ยคะ กังวล
สวัสดีค่ะการมีเพศสัมพันธ์ถ้าป้องกันด้วยถุงยางอนามัยทุกครั้งแล้วถุงยางไม่ขาด ไม่รั่วเลยนั้น โอกาสตั้งครรภ์จะลดลงน้อยเหลือแค่ 1-2% หรือน้อยกว่านั้นการที่ประจำเดือนยังไม่มาตามรอบเดือนนั้น อาจจะมีสาเหตุต่างๆเช่น การตั้งครรภ์ ถุงน้ำหลายใบในรังไข่ ความเครียด ความกังวล โรคไทรอยด์ทำงานผิดปกติอาการปวดท้อง แน่นท้อง มีตกขาวออกมานั้น ไม่ได้บ่งบอกอะไรชัดเจน หากประจำเดือนไม่มาเกิน 35 วันจากรอบก่อนไปแล้วนั้น ถือว่ามาช้าผิดปกติ ควรต้องยืนยันการตั้งครรภ์ให้แน่ชัดด้วยชุดการตรวจครรภ์ถึงแม้ว่าโอกาสจะมีน้อยก็ตาม ชุดตรวจให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ และหาสาเหตุอื่นๆที่เป็นไปได้ดังที่กล่าวไปอีกครั้งค่ะ